Elėja
Elėja (latv. Eleja, vok. Elley) – Latvijos miestelis Žiemgalos lygumoje, Jelgavos savivaldybėje, prie Tilžės–Rygos plento, 27 km į pietus nuo Jelgavos ir 22 km į šiaurę nuo Joniškio. 2524 gyventojai, iš jų 160 lietuvių (2005 m. sausio 1 d.). Valsčiaus centras. Elėjos valsčiaus tarybos pirmininkas Imantas Striška. Miestelyje yra vidurinė mokykla, pradžios mokykla, kultūros namai (Tautas nams), biblioteka.